Niklass Krūnvals

Niklass Krūnvals (; dzimis 1981. gada 12. janvārī) ir bijušais zviedru hokejists, aizsargs, Zviedrijas hokeja izlases dalībnieks. Spēlējis Nacionālās hokeja līgas kluba Detroitas "Red Wings" rindās, pildot arī tās kapteiņa palīga funkcija. 2008. gadā kopā ar klubu izcīnot Stenlija kausu, Krūnvals kļuva par divdesmito neformālā Trīs zeltu kluba biedru. 2019. gada 3. septembrī paziņoja par hokejista karjeras beigām.

 Spēlētāja karjera 
Savu profesionālā spēlētāja karjeru Krūnvals uzsāka Zviedrijas Elitsērijas kluba Jūrgordenas IF rindās, kas 1999.—2000. sezonā izcīnīja Zviedrijas čempiones titulu. Pēc debijas sezonas noslēguma, 2000. gada NHL draftā Krūnvalu ar kopējo 29. numuru izvēlējās Detroitas "Red Wings" vienība. Niklass gan turpināja spēlēt Jūrgordenas IF vienībā, arī nākamajā sezonā kopā ar klubu izcīnot līgas čempiona titulu.

Uz Ziemeļameriku Krūnvals pārcēlās vien pēc 2002.—03. sezonas beigām, savā pirmajā NHL sezonā Detroitas kluba rindās aizvadot 20 spēles. 2004.—05. sezonas NHL lokauta laikā Krūnvals palika Ziemeļamerikā, spēlējot "Red Wings" Amerikas hokeja līgas fārmklubā, pēc sezonas beigām tiekot atzīts par līgas labāko aizsargu. Lielāko daļu 2005.—06. sezonas Niklass izlaida ceļa traumas dēļ. 2007.—08. sezonā Krūnvals "Red Wings" rindās izcīnīja Stenlija kausu. Gūstot 15 rezultativitātes punktus, Krūnvals bija Stenlija kausa izcīņas rezultatīvākais aizsargs. Nākamajā sezonā Krūnvals kopā ar klubu sasniedza Stenlija kausa finālu, kurā gan sīvā cīņā piekāpās Pitsburgas "Penguins" vienībai.

Zviedrijas izlases rindās spēlējis 2006., 2010. un 2014. gada Olimpiskajās spēlēs, 2006. gadā kļūstot par Olimpisko čempionu, bet 2014. gadā izcīnot sudrabu. Ceļa traumas dēļ 2006. gada spēlēm Niklass tika pieteikts vien kā rezervists, taču aizvadīja divas spēles Matīasa Ēlunda turnīra gaitā gūtās traumas dēļ. Piedalījies arī trijos Pasaules čempionātos. 2003. gadā kopā ar izlasi Krūnvals izcīnīja sudraba medaļas, bet 2006. gadā, tiekot atzīts par turnīra vērtīgāko spēlētāju, kļuva par Pasaules čempionu.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1996—97 Jūrgordenas IF U20 Zviedrija U20 1  0  0  0  2     1997—98 Jūrgordenas IF U20 Zviedrija U20 27  4  3  7  71 2  0  0  0  2 1998—99 Hudinge Zviedrija3 25  1  1  2  24     1999—00 Jūrgordenas IF Zviedrija 37  1  4  5  16 8  0  0  0  8 2000—01 Jūrgordenas IF Zviedrija 31  1  9  10  32 15  0  1  1  8 2001—02 Jūrgordenas IF Zviedrija 48  5  7  12  34 5  0  0  0  0 2002—03 Jūrgordenas IF Zviedrija 50  5  13  18  46 12  3  2  5  18 2003—04 Detroitas "Red Wings" NHL 20  1  4  5  16     2003—04 Grandrepidsas "Griffins" AHL 25  2  11  13  20     2004—05 Grandrepidsas "Griffins" AHL 76  13  40  53  53     2005—06 Detroitas "Red Wings" NHL 27  1  8  9  28 6  0  3  3  2 2005—06 Grandrepidsas "Griffins" AHL 1  0  0  0  0     2006—07 Detroitas "Red Wings" NHL 68  1  21  22  54     2007—08 Detroitas "Red Wings" NHL 65  7  28  35  44 22  0  15  15  18 2008—09 Detroitas "Red Wings" NHL 80  6  45  51  50 23  2  7  9  33 2009—10 Detroitas "Red Wings" NHL 48  7  15  22  32 12  0  5  5  12 2010—11 Detroitas "Red Wings" NHL 77  11  26  37  36 11  2  4  6  4 2011—12 Detroitas "Red Wings" NHL 82  15  21  36  5 5  0  2  2  4 2012—13 Detroitas "Red Wings" NHL 48  5  24  29  44 14  0  2  2  4 2013—14 Detroitas "Red Wings" NHL 79  8  41  49  44 5  1  1  2  0 2014—15 Detroitas "Red Wings" NHL 80  9  35  44  40 6  0  2  2  4 2015—16 Detroitas "Red Wings" NHL 64  3  23  26  30 5  0  1  1  8 2016—17 Detroitas "Red Wings" NHL 57  2  11  13  32     2017—18 Detroitas "Red Wings" NHL 79  4  23  27  36     2018—19 Detroitas "Red Wings" NHL 79  3  24  27  40     Kopā NHL 953  83  349  432  564 109  5  42  47  89

 Ārējās saites 

Kategorija:1981. gadā dzimušie
Kategorija:Zviedrijas hokejisti
Kategorija:Detroitas "Red Wings" spēlētāji
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Zviedrijas hokeja līgas čempioni
Kategorija:Stenlija kausa ieguvēji
Kategorija:NHL drafta pirmās kārtas izvēles
Kategorija:Stokholmas lēnē dzimušie
Kategorija:2006. gada ziemas olimpisko spēļu medaļnieki
Kategorija:2014. gada ziemas olimpisko spēļu medaļnieki
Kategorija:Olimpiskie zelta medaļnieki hokejā
Kategorija:Olimpiskie sudraba medaļnieki hokejā
Kategorija:Zviedrijas olimpiskie zelta medaļnieki
Kategorija:Zviedrijas olimpiskie sudraba medaļnieki